# Khi1 d'Orió

Khi¹ d'Orió (χ¹ Orionis) és un estel a la constel·lació d'Orió de magnitud aparent +4,41. Comparteix la denominació de Bayer «Khi» amb Khi² d'Orió, si bé no existeix relació física entre elles: mentre que Khi¹ d'Orió és un estel proper distant 28,7 anys llum, Khi² d'Orió es troba a uns 4.900 anys llum del sistema solar.

## Característiques

Khi¹ d'Orió és una nana groga de tipus espectral G0V, no gaire diferent del Sol, amb una temperatura de 5.942 ± 26 K, uns 160 K més calenta que el nostre estel. La seva lluminositat és un 8% superior a la lluminositat solar i la seva massa és amb prou feines un 3% major que la del Sol. Quant a la seva grandària, té un radi de 1,047 ± 0,053 radis solars. El seu període de rotació és menys d'un terç del que té el Sol, que fa que es produïsca activitat magnètica i radiació X. Amb una edat estimada de 100 milions d'anys, sembla ser molt més jove que el nostre estel, l'edat del qual és de 4.600 milions d'anys. Mostra una metal·licitat comparable a la solar ([Fe/H] = -0,04).
Khi¹ d'Orió forma part del corrent d'estels de l'Associació estel·lar de l'Ossa Major. L'estel conegut més proper a ell és la nana roja Gliese 232, distant 3,6 anys llum.

## Companya estel·lar

Khi¹ d'Orió té una companya estel·lar de 0,15 masses solars que completa una òrbita al voltant d'ella cada 14,1 anys. A una distància mitjana de 6,1 ua, gira en una òrbita excèntrica (ε = 0,45) que fa la separació entre ambdues varie entre 3,3 i 8,9 ua. Considerant la joventut del sistema, la companya de baixa massa possiblement encara estiga en el procés d'ajust intern i no ha arribat a l'anomenada «edat zero», moment en el qual es comença a comptabilitzar l'edat d'un estel. A partir d'aquest punt començarà la seva marxa com una nana roja de tipus M6.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Gerard T. van Belle «Directly determined linear radii and effective temperatures of exoplanet host stars» (en anglès). Astrophysical Journal, 2, 23-03-2009, pàg. 1085–1098. DOI: 10.1088/0004-637X/694/2/1085.
* 1 2 «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* ↑ Afirmat a: The abundances of the elements in the oldest disk stars. Indicat a la font segons: SIMBAD. Pàgina: 55–108. Data de publicació: 1972.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ «Chi1 Orionis» (en anglès). SIMBAD (Centre de Dades astronòmiques d'Estrasburg). [Consulta: 5 gener 2021].
* 1 2 Wu, Yue; Singh, H. P.; Prugniel, P.; Gupta, R.; Koleva, M. «Coudé-feed stellar spectral library - atmospheric parameters». Astronomy and Astrophysics, 525, 2011. A71.
* ↑ Takeda, Genya; Ford, Eric B.; Sills, Alison; Rasio, Frederic A.; Fischer, Debra A.; Valenti, Jeff A. «Structure and Evolution of Nearby Stars with Planets. II. Physical Properties of ~1000 Cool Stars from the SPOCS Catalog». The Astrophysical Journal Supplement Series, 168, 2, 2007. pp. 297-318.
* ↑ van Belle, Gerard T.; von Braun, Kaspar «Directly Determined Linear Radii and Effective Temperatures of Exoplanet Host Stars». The Astrophysical Journal, 694, 2, 2009. pp. 1085-1098.
* 1 2 «Chi1 Orionis» (en anglès). Stars. Jim Kaler. [Consulta: 5 gener 2021].
* ↑ Nakajima, Tadashi; Morino, Jun-Ichi; Fukagawa, Misato «Potential Members of Stellar Kinematical Groups within 20 pc of the Sun». The Astronomical Journal, 140, 3, 2010. pp. 713-722.
* ↑ Chi1 Orionis (Solstation)
* ↑ Eggleton, P. P.; Tokovinin, A. A. «A catalogue of multiplicity among bright stellar systems». Monthly Notices of the Royal Astronomical Society, 389, 2, 2008. pp. 869-879.